Jalkapalloilija ammuttiin kuoliaaksi Venäjällä - Keskisuomalainen
Jalkapallo 04.01.2015 22:23
Jalkapalloilija ammuttiin kuoliaaksi Venäjällä
Venäjän toiseksi korkeimmalla sarjatasolla pelaavan Anzhi Mahatshkalan puolustaja Gasan Magomedov ammuttiin lauantai-iltana kuoliaaksi. Seura vahvisti, että 20-vuotias Magomedov joutui luotisateeseen ollessaan ajamassa kotiinsa Novokulin kylässä.
Hyökkäyksen syy on toistaiseksi epäselvä, eikä pidätyksiä ole tehty. Lehtitietojen mukaan Magomedov kuoli ambulanssissa matkalla sairaalaan.
–?Hän kuului nuorisojoukkueemme runkopelaajiin, Anzhi totesi tiedotteessaan.
Levottomassa Dagestanin tasavallassa majaileva Anzhi kuului vielä äskettäin Venäjän eliittiseuroihin miljardööriomistajansa Suleiman Kerimovin siekailemattoman rahankäytön ansiosta. Viime vuonna Kerimov veti rahahanat tiukemmalle, ja kausi päättyi liigasta putoamsieen.